Diari Oficial de la Generalitat Valenciana


Sumari del DOGV 4023, del 18-06-2001 (2001/5467)

Rotlle d'apel·lació número 80/2001. Cèdula de notificació.
----------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/5467


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 80/2001. Cèdula de notificació. [2001/F5467]
  
La Secció Vuitena de Suport a l'Audiència Provincial de València ha dictat, en el rotlle d'apel·lació número 80/2001, la sentència que té l'encapçalament i la part dispositiva següents:
  
«Audiència Provincial de València
  
Secció Vuitena
  
València, 23 de maig de 2001
  
La Secció Vuitena de Suport a l'Audiència Provincial, sent-ne ponent la senyora Beatriz de la Rubia Comos, ha vist les actuacions del judici declaratiu de menor quantia registrades amb el número 181/1998, promogudes davant del Jutjat de Primera Instància i Instrucció número 4 de Torrent, per l'entitat Unión de Parcelistas de Calicanto-Promociones Vator, SA, contra Asociación de Propietarios Cumbres de Calicanto, Urbanizadora Calicanto, SA, Ajuntament de Chiva, Ajuntament de Torrent i Ajuntament de Godelleta, en què se sol·licita la il·legalitat de la referida associació, la condemna a aquesta de la deixadesa de les seues funcions perquè aquestes corresponen als ajuntaments demandats o subsidiàriament aquesta última pretensió, condemnant les entitats locals a estar i passar per tals declaracions, actuacions pendents davant d'aquesta sala en virtut del recurs d'apel·lació interposat per l'actora representada pel procurador Rafael Cerveró Borrell i defensada pel lletrat Rafael Ferrer Almenar. Hi han comparegut els apel·lats, tret de la urbanitzadora, que no va assistir a la vista. Representa l'associació el procurador Pedro García Reyes Comino, i la defensa el lletrat Salvador Tormo García, així com l'Ajuntament de Torrent la procuradora Ana Luisa Puchades, assistida de la lletrada Alícia Carrasco, i els ajuntaments de Chiva i Godelleta el procurador Juan Miguel Alapont Beteta i la lletrada Emilia Reigosa Cardosa.
  
Decisió
  
Es desestima íntegrament l'apel·lació formulada per Unión de Parcelistas de Calicanto, representada pel procurador Rafael Cerveró, contra la sentència de 31 de juliol de 2000, dictada pel Jutjat de Primera Instància i Instrucció número 4 de Torrent, en les actuacions de judici de menor quantia número 181/1998, la qual es confirma en la seua totalitat, amb expressa imposició de les costes de l'alçada a la part apel·lant.
  
Una vegada siguen complides les diligències de rigor, amb testimoni d'aquesta resolució, remeteu les actuacions al jutjat d'origen, perquè se'n prenga coneixement i efectes. Cal justificar-ne la recepció.»
  
No s'hi pot interposar cap recurs, sense perjudici si fa al cas del que s'estableix en l'article 477.3 de la Llei d'Enjudiciament Civil.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Urbanización de Calicanto, SA.